text: “Sauternes” var bygd í Fraklandi í 1922 og sakk í Fugloyarfirði 7. Desember 1941, meðan fólk á landi hjálparleys hugdu at. Tað var ódnarveður og ikki hugsingur um at seta bát út. Øll 25 fólkini umborð doyðu. Kaj Simonsen av Kirkju greiðir frá, hvussu hann upplivdi dagin úri í Fugloy,
text: #000002
text: Tað var stór vanlukka, tá jólaskipið “Sauterness” fórst í Fugloyarfirði og 25 fólk druknaðu. Tríggir frásøgumenn siga frá tilburðinum, so sum teir upplivdu hann. Tað var ódn í brimi, tá skipið kom rekandi inn millum oyggjarnar. Tí var ikki hugsingur um skjóta bát, og fólki á landi hugdu tí hjálparleys at sorgarleikinum í fjørðinum. Hans Jacob Matras á Viðareiði greiddi frá í 1971 (14 – 16 minutt) , Kaj Simonsen av Kirkju (17 – 23) og Henry Mellemgaard úr Svínoy (23 – 26 minutt).
text: #000004
text: Hans Jákup á Brekkumørk sigur eisini frá hvussu viðingar – sjálvbodnir og óløntir – gingu og hildu vakt á fjøllunum at síggja skip, sum nærkaðust Føroyum. Hans Jákup var eisini minuskjútti og søkti 68 minur undir krígnum (32 – 41 minutt).
text: #000005
text: Sagt verður frá álopum og virksemi á lofti, sjógvi og á landi við ársenda í 1941. Ismar Joensen var við “Smirli” sum ferðamaður, tá hann var álopin 2. December 1941 ( 1 – 13 minutt). Tingakrossur bleiv sensureraður, og útgávan steðgað í ein heilan mánað.
text: #000006
text: Tað kom illa við hjá føroyingum, tá bretar og íslendingar royndu at umskipa fiskasølu og fiskaflutning úr Íslandi, ið munandi skerdi atgongdina hjá føroyingunum at sigla við fiski. Steðgaði tann siglingin upp, so var lítið og onki arbeiði til fiskimenn yvirhøvur. Átakið hepnaðist ikki væl, so føroyingar hildu kortini fram at flyta fisk úr Íslandi, eins og teir høvdu gjørt alt árið 1941 meðan íslendski flotin lá fyri kríggsvanda. Føroyingar fluttu so at siga hvønn stert úr Íslandi til Bretlands árið 1941.
text: #000007
text: Ein summardag í 1976 flotaðu Hanus í Glasstovu og ...
text: #000012